Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: (Miniszteri Bizottság) Ajánlásai egyes állatfajok szállítására. Magyarországon lásd még a 13/1999. (IV.28) KHVM–FM együttes rendeletet.
Paragraph Index: 325

e) a természetben elõforduló radionuklidokat tartalmazó természetes anyagok és ércek, amelyeket nem szándékoznak feldolgozni a radionuklidok felhasználása céljából, amennyiben az anyag aktivitás koncentrációja nem nagyobb, mint a 2.2.7.7.2 pontban meghatározott érték 10-szerese. 2.2.7.2 Fogalommeghatározás A1 és A2 A1-en a különleges formájú radioaktív anyagok azon aktivitása értendõ, amely a 2.2.7.7.2.1 pont táblázatában fel van tüntetve vagy a 2.2.7.7.2 pont szerint van levezetve és az ADR elõírásaihoz az aktivitás határok megállapítására használatos. A2-n a különleges formájú radioaktív anyagoktól eltérõ, más radioaktív anyagok azon aktivitása értendõ, amely a 2.2.7.7.2.1 pont táblázatában fel van tüntetve vagy a 2.2.7.7.2 pont szerint van levezetve, és az ADR elõírásaihoz az aktivitás határok megállapítására használatos. A besugárzatlan tórium olyan tórium, amely 232-tórium grammonként legfeljebb 10–7 g 233-uránt tartalmaz. A besugárzatlan urán olyan urán, amely 235-urán grammonként legfeljebb 2 x 103 Bq plutóniumot, 235-urán grammonként legfeljebb 9 x 106 Bq hasadási terméket és 235-urán grammonként legfeljebb 5 x 10–3 g 236-uránt tartalmaz. A biztonsági tartály a csomagolási elemeknek a tervezõ által meghatározott együttesét jelenti, amelynek feladata a radioaktív anyagok kiszabadulásának megakadályozása a szállítás során. Csekély toxicitású alfa-sugárzók: természetes urán, szegényített urán, természetes tórium, 235-urán vagy 238-urán, 232-tórium, 228-tórium és 230-tórium, ha ezeket ércek vagy fizikai vagy kémiai koncentrátumok tartalmazzák; és a 10 napnál rövidebb felezési idejû alfasugárzók. Csomagoláson értendõ a radioaktív tartalom teljes bezárásához szükséges elemek összessége. Ide tartozhatnak adott esetben az egy- vagy többdarabos tartályok, felszívóképes anyag, távtartók, sugárzásárnyékolók, a töltésre, ürítésre, szellõztetésre és nyomáskiegyenlítésre alkalmas szerkezetek, a hûtõszerkezetek, lökéscsillapítók, kezelésre és rögzítésre alkalmas szerelvények, hõszigetelõ szerkezetek és beépített kezelõszerkezetek. A csomagolás lehet láda, hordó vagy hasonló tartály, vagy akár konténer, tartány vagy IBC is. Megjegyzés: Az egyéb veszélyes áruk esetében a csomagolásra lásd az 1.2.1 szakasz alatti meghatározást. Engedély Egyoldalú engedély a mintadarab olyan engedélye, amelyet csak a mintadarab származási országa illetékes hatóságnak kell megadnia. Amennyiben a származási ország nem valamely ADR Szerzõdõ Fél, akkor a küldemény által érintett elsõ ADR Szerzõdõ Fél illetékes hatóságának kell ezt az engedélyt elismernie (lásd a 6.4.22.6 bekezdést). Többoldalú engedély az olyan engedély, amelyet a mintadarabnak vagy a szállításnak mind a származási, ill. kiindulási országa, mind pedig mindazon országok illetékes hatóságai adnak, amelyeken keresztül, vagy amelyekbe a szóban forgó küldeményt szállítják. Az egyesítõcsomagolás olyan összefogó eszköz, mint pl. a láda vagy zsák, amely a konténer feltételeinek nem kell, hogy megfeleljen, és amelyet az egyes feladók használnak a két vagy több küldeménydarabból álló küldemény egy szállítási egységgé való egybecsomagolásához a könnyebb kezelés, rakodás és szállítás céljából. Hasadóanyagok a következõk: 233-urán, 235-urán, 239-plutónium, 241-plutónium és ezen radionuklidok minden keveréke. Nem tartozik e meghatározás alá:

Source: https://magyarkozlony.hu/hivatalos-lapok/34b364376ec4fe16511c9bfc3ba43e77bb99f0bc/dokumentumok/ce82e9a071d7ba7a903f11b01050dda1f7317261/letoltes